rejauldu/bengali-wikipedia huggingface dataset:
সিউল জাতীয় বিশ্ববিদ্যালয়  (SNU; কোরীয়, , Seoul Daehakgyo, কথ্য Seouldae) দক্ষিণ কোরিয়ার সউল শহরে অবস্থিত একটি জাতীয় বিশ্ববিদ্যালয় ও গবেষণা ইন্সটিটিউট।   দক্ষিণ কোরিয়ার সবচেয়ে মর্যাদাপূর্ণ এই বিশ্ববিদ্যালয় ১৯৪৬ সালে প্রতিষ্ঠিত। মোট তিনটি ক্যাম্পস নিয়ে গঠিত এই বিশ্ববিদ্যালয়ের ক্যাম্পাসগুলো গোয়ানাক, দেহাংনো এবং পিয়ংছাং এলাকায় অবস্থিত। ষোলটি কলেজ, একটি গ্রাজুয়েট স্কুল এবং নয়টি পেশাদার বিদ্যালয় নিয়ে বিশ্ববিদ্যালয়টি গঠিত। কেএডিআই এর একটি সমীক্ষা অনুযায়ী, এই বিশ্ববিদ্যালয় তার শিক্ষার্থীদের প্রতি মাথাপিছু অন্য যেকোন বিশ্ববিদ্যালয়ের তুলনায় বেশি বিনিয়োগ করে।  ৪০টি দেশের ৭০০টিরও বেশি শিক্ষাপ্রতিষ্ঠানের সাথে সিউল জাতীয় বিশ্ববিদ্যালয়র সংযোগ আছে। বিশ্বব্যাংক এবং ইউনিভার্সিটি অব পেন্সিল্ভ্যানিয়ার সাথে এই বিশ্ববিদ্যালয়ের এক্সচেঞ্জ প্রোগ্রাম রয়েছে।    ইতিহাস  সিউল জাতীয় বিশ্ববিদ্যালয় চোসান ডাইনাস্টির  রাজা গোজোং এর সময়কালের একাধিক শিক্ষাপ্রতিষ্ঠানের আধুনিক রূপ। বেশ কিছু তৎকালীন শিক্ষাপ্রতিষ্ঠান বিশ্ববিদ্যালয়টি স্থাপিত হওয়ার পর এর কলেজের মর্যাদা পায়।  আধুনিক শিক্ষার প্রসার ঘটাতে রাজা গোজোং একাধিক শিক্ষাপ্রতিষ্ঠানের উত্থান ঘটান। রাজ দরবারের আদেশে বেপগোয়ান ইয়াংসংসো ১৮৯৫ সালে প্রতিষ্ঠিত হয়। এই প্রতিষ্ঠান থেকে ২০৯ জন শিক্ষার্থী পাশ করে বের হন।   জাপানীদের শাসনকালে, কেইজো ইম্পেরিয়াল বিশ্ববিদ্যালয়টি জাপানের অন্য নয়টি রাজকীয় বিশ্ববিদ্যালয়ের একটি হিসেবে প্রতিষ্ঠিত হয়। দ্বিতীয় বিশ্বযুদ্ধের পর, স্বাধীন দক্ষিণ কোরিয়ায় বিশ্ববিদ্যালয়টির নাম কেইজো তেইকোকু দেইগাকু (京城帝国大学)থেকে গিয়ংসং দেহাক (경성대학, 京城大學, Gyeongseong University). নামে স্থান্তরিত করা হয়। তৎকালে, হাঞ্জা অক্ষর নামকরণে ব্যবহৃত হয় এবং কোরীয় নামকরণে "রাজকীয়" শব্দটি বাদ দেয় আহয়। পরবর্তীতে মার্কিন যুক্তরাষ্ট্র শিক্ষাকেন্দ্রে আন্তর্জাতিকতার কথা উল্লেখ করায় "জাতীয়" শব্দটি সংযুক্ত করে নতুন নামকরণ হয়।    শিক্ষা    ভর্তি  সিউল জাতীয় বিশ্ববিদ্যালয় ভর্তি বেশ প্রতিযোগিতাপূর্ণ। ১৯৮১ থেকে ১৯৮৭ সালে, যখন একজনশিক্ষার্থী শুধুমাত্র একটি বিশ্ববিদ্যালয়ে আবেদন করতে পারতো, তখন শীর্ষে থাকা শিক্ষার্থীদের মাঝে শুধুমাত্র ০.৫% শিক্ষার্থী বাৎসরিক সরকারি বিশ্ববিদ্যালয় পরীক্ষায় আবেদন করতে সক্ষম হয় এবং তাদের একটি বড় অংশ ভর্তির আবেদন করেও ব্যর্থ হয়।   সুযোগ সুবিধা    পাঠাগার  সউল জাতীয় বিশ্ববিদ্যালয়ের পাঠাগার বিশ্ববিদ্যালয়ের প্রশাসনিক ভবনের পিছন, গোয়ানাক ক্যাম্পাসে অবস্থিত। ২০০৯ সালের তথ্যানুসারে, ৪০ লাখের মতো এই লাইব্রেরির সংগ্রহ রয়েছে।    জাদুঘর  বিশ্ববিদ্যালয় জাদুঘর ১৯৪৬ সালে গোয়ানাক ক্যাম্পাসে প্রতিষ্ঠিত হয়। ১৯৪১ সালে প্রতিষ্ঠিত দ্বিতল ভবন গিয়ংসং ইম্পেরিয়াল বিশ্ববিদ্যালয় জাদুঘর হিসেবে ব্যবহৃত হয় এবং পরবর্তীতে সিউল জাতীয় বিশ্ববিদ্যালয় জাদুঘর নামান্তরিত করা হয়।     উল্লেখযোগ্য কৃতী শিক্ষার্থী ও ফ্যাকাল্টি   বান কি মুন - জাতিসংঘের অষ্টম সেক্রেটারি জেনারেল  হোসাং-লী, ইন্টারগভার্মেন্টাল প্যানেল অন ক্লাইমেট চেঞ্জ এর চেয়ারম্যান  সং সাং-হিয়ন - ইন্টারন্যাশনাল ক্লাইমেট কোর্টের প্রেসিডেন্ট   লী জং-উক - ওয়ার্ল্ড হেলথ অর্গেনাইজেশনের প্রাক্তন ডিরেক্টর   কোওন ও-হিয়ন - স্যমাসং ইলেক্ট্রনিক্সের সিইও  এবং চেয়ারম্যান  হান ডাক সু- দক্ষিণ কোরিয়ার বর্তমান প্রধানমন্ত্রী   তথ্যসূত্র   বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিউলের বিশ্ববিদ্যালয় ও কলেজ বিষয়শ্রেণী:১৯৪৬-এ প্রতিষ্ঠিত বিশ্ববিদ্যালয় ও কলেজ
সংসদ হলো সংস্কৃত মূল থেকে উদ্ভূত একটি শব্দ যা বেশ কয়েকটি ইন্দো-আর্য ভাষায় "সমাবেশ", সংঘ, পরিষদ বা "আইনসভা" এর অর্থে ব্যবহৃত হয়। এর দ্বারা আরো বোঝানো যেতে পারে:   জাতীয় সংসদ    বাংলাদেশ    জাতীয় সংসদ (বাংলাদেশের "জাতীয় সংসদ"; বাংলা: জাতীয় সংসদ Jatiyô Sôngsôd )  জাতীয় সংসদ ভবন, বাংলাদেশের জাতীয় সংসদ ভবন  জাতীয় সংসদের স্পিকার  সংসদ টেলিভিশন   ভারত    ভারতীয় সংসদ (ভারতীয় সংসদ)  সংসদ মার্গ  সংসদ ভবন  সংসদ টিভি  সংসদ আদর্শ গ্রাম যোজনা   নেপাল    সাংঘীয় সংসদ নেপাল (নেপালি: संघीय संसद नेपाल) নেপালের যুক্তরাষ্ট্রীয় সংসদ   অন্যান্য ব্যবহার    মুক্তিযোদ্ধা সংসদ, বাংলাদেশের স্বাধীনতা যুদ্ধের সময় যোদ্ধাদের একটি অরাজনৈতিক কল্যাণ সমিতি  পদাতিক নাট্য সংসদ, ঢাকা ভিত্তিক একটি বাংলা নাট্যদল  মুক্তিযোদ্ধা সংসদ ক্রীড়া চক্র, বাংলাদেশের একটি ফুটবল ক্লাব  কেন্দ্রীয় মুসলিম সাহিত্য সংসদ, বাংলাদেশের সিলেটে অবস্থিত একটি সাহিত্য সংগঠন  নারায়ণগঞ্জ শুকতারা সংসদ, নারায়ণগঞ্জ, বাংলাদেশের একটি ফুটবল দল  পাকিস্তান সাহিত্য সংসদ
পার্বত্য চট্টগ্রাম উপজাতীয় কল্যাণ সমিতি ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে।  পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল: (ক) পার্বত্য চট্টগ্রামের স্বায়ত্তশাসন এবং নিজস্ব আইন পরিষদ গঠন (খ) সংবিধানে ১৯০০ সালের রেগুলেশনের অনুরূপ সংবিধির অন্তর্ভুক্তি (গ) উপজাতীয় রাজাদের দপ্তর সংরক্ষণ (ঘ) ১৯০০ সালের রেগুলেশন সংশোধনের ক্ষেত্রে সাংবিধানিক বিধিনিষেধ এবং পার্বত্য চট্টগ্রামে বাঙালিদের বসতি স্থাপনে নিষেধাজ্ঞা আরোপ। যদিও দাবিগুলি সরকার গ্রহণ করেনি।  তথ্যসূত্র  বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত বিষয়শ্রেণী:পার্বত্য চট্টগ্রাম সংঘাত বিষয়শ্রেণী:বাংলাদেশের বিলুপ্ত রাজনৈতিক দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:১৯৬৬-এ প্রতিষ্ঠিত রাজনৈতিক দল বিষয়শ্রেণী:১৯৭২-এ বাংলাদেশে বিলুপ্ত
জন শেলডউইচ প্রথম (১৪১১ সালের পরে মৃত্যুবরণ করেন) একজন ইংরেজ রাজনীতিবিদ, ১৩৯৯ এবং ১৪০২ সালে ক্যান্টারবেরি, কেন্টের সংসদ সদস্য ছিলেন। তিনি ক্যান্টারবারির জন শেলডউইচের ছেলে এবং একজন এমপিও ছিলেন। ১৪০২ সালের আগে, তিনি অ্যাগনেস নামে একজন মহিলাকে বিয়ে করেছিলেন। তাদের একটি ছেলে, জন, যিনি শহরের এমপিও ছিলেন এবং একটি মেয়ে ছিল।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য ১৩৯৯ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
আলতায় বায়িন্দির (; জন্ম: ১৪ এপ্রিল ১৯৯৮) হলেন একজন তুর্কি পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং তুরস্ক জাতীয় দলের হয়ে গোলরক্ষক হিসেবে খেলেন।  ২০১৪ সালে, বায়িন্দির তুরস্ক অনূর্ধ্ব-১৭ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত তুরস্কের বয়সভিত্তিক দলের হয়ে খেলার পর, তিনি ২০২১ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।   প্রারম্ভিক জীবন  আলতায় বায়িন্দির ১৯৯৮ সালের ১৪ই এপ্রিল তারিখে তুরস্কের ওসমানগাজিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বায়িন্দির তুরস্ক অনূর্ধ্ব-১৭, তুরস্ক অনূর্ধ্ব-১৯, তুরস্ক অনূর্ধ্ব-২০ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০১৪ সালের ২৮শে আগস্ট তারিখে তিনি গ্রিস অনূর্ধ্ব-১৭ দলের বিরুদ্ধে ম্যাচে তুরস্ক অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2487717 তুরস্কের বয়সভিত্তিক দলের হয়ে তিনি প্রায় ৫ বছরে ১৪ ম্যাচে অংশগ্রহণ করেছেন।  ২০২১ সালের ২৭শে মে তারিখে, ২৩ বছর, ১ মাস ও ১৩ দিন বয়সে, ডান পায়ে ফুটবল খেলায় পারদর্শী বায়িন্দির আজারবাইজানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন।https://int.soccerway.com/matches/2021/05/27/world/friendlies/turkey/azerbaijan/3467896/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2021-mai-tuerkei-aserbaidschan/ ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন।https://www.transfermarkt.com/spiel/index/spielbericht/3552119 ম্যাচটি তুরস্ক ২–১ গোলের ব্যবধানে জয়লাভ করেছিল।https://www.national-football-teams.com/matches/report/30912/Turkey_Azerbaijan.html তুরস্কের হয়ে অভিষেকের বছরে বায়িন্দির সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল তুরস্ক  ২০২১  ২  ০ ২০২২  ৩  ০ ২০২৩  ৩  ০ ২০২৪  ১  ০ সর্বমোট  ৯  ০   তথ্যসূত্র    বহিঃসংযোগ                        বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি ফুটবলার বিষয়শ্রেণী:ফুটবল গোলরক্ষক বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের অনূর্ধ্ব-১৭ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-১৯ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:তুর্কি পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:আঙ্কারাগুজু স্পোর্টস ক্লাবের ফুটবলার বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:তুর্কি প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড়
১৯৯০ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের সপ্তম আসর যা ১২ থেকে ২৩ ফেব্রুয়ারি পর্যন্ত পাকিস্তানের লাহোর শহরে অনুষ্ঠিত হয়েছিল। এই আসরে নেদারল্যান্ডস বিজয়ী হয়েছিল, যারা ফাইনালে ৩-১ ফলাফলে আয়োজক পাকিস্তানকে পরাজিত করেছিল।  উত্তীর্ণ দল ইভেন্ট তারিখঅবস্থান কোটা উত্তীর্ণ দলআয়োজক১১৯৮৬ বিশ্বকাপ৫–১৯ অক্টোবর ১৯৮৬লন্ডন, ইংল্যান্ড ৬১৯৮৯ বিশ্বকাপ বাছাইপর্ব৫–১৬ জুলাই ১৯৮৯ম্যাডিসন, মার্কিন যুক্তরাষ্ট্র৫মোট১২  আম্পায়ার এস আলদিন আহমেদ (মিশর) শফত বাগদাদী (পাকিস্তান) খিজর বাজওয়া (পাকিস্তান) অমরজিৎ বাওয়া (ভারত) আদ্রিয়ানো দে ভেচ্চি (ইতালি) সান্তিয়াগো দেও (স্পেন) অমজারিৎ ঢাক (কেনিয়া) কে ও'কনর (কানাডা) ডন প্রায়র (অস্ট্রেলিয়া) আলেঁ রেনঁ (ফ্রান্স) এদুয়ার্দো রুইজ (আর্জেন্টিনা) ইও সাকাইদা (জাপান) ক্লড সিডলার (পশ্চিম জার্মানি) নিকোলাই স্তেপানোভ (সোভিয়েত ইউনিয়ন) প্যাট্রিক ভন বেনেডিন (বেলজিয়াম) পিটার ভন রেথ (নেদারল্যান্ডস) রজার ওয়েব (ইংল্যান্ড) গ্রুপ পর্ব গ্রুপ এ  গ্রুপ বি  শ্রেণীবিভাগ ৯ম-১২শ নির্ধারক পর্ব বন্ধনী  ১১শ স্থান নির্ধারক  ৯ম স্থান নির্ধারক  ৫ম-৮ম নির্ধারক পর্ব বন্ধনী  ৭ম স্থান নির্ধারক  ৫ম স্থান নির্ধারক  ১ম-৪র্থ নির্ধারক পর্ব বন্ধনী  ৩য় স্থান নির্ধারক  ফাইনাল  পরিসংখ্যান অন্তিম অবস্থান অব. দল৪৫৬৭৮৯১০১১১২ সর্বোচ্চ গোলদাতা  তথ্যসূত্র  বহিঃসংযোগ এফআইএইচ  বিষয়শ্রেণী:১৯৯০-এ ক্রীড়া বিষয়শ্রেণী:১৯৯০ পুরুষ হকি বিশ্বকাপ বিষয়শ্রেণী:পুরুষ হকি বিশ্বকাপ বিষয়শ্রেণী:১৯৯০-এ ফিল্ড হকি বিষয়শ্রেণী:পাকিস্তান কর্তৃক আয়োজিত আন্তর্জাতিক হকি প্রতিযোগিতা বিষয়শ্রেণী:১৯৯০-এ পাকিস্তানি ক্রীড়া
গ্রাস কার্প  বা গ্রাস কাপ (বৈজ্ঞানিক নাম: Ctenopharyngodon idella) (ইংরেজি: grass carp) হচ্ছে Cyprinidae পরিবারের Ctenopharyngodon গণের একটি স্বাদুপানির মাছ।  বর্ণনা গ্রাস কার্প দেহ লম্বা, মাথার আকৃতি মাঝারি, রুই মাছের মতো মাথা ও লেজ পার্শ্বীয়ভাবে চাপা কিন্তু মধ্যভাগ তুলনামূলকভাবে কম চাপা বা সামান্য নলাকার হয়ে থাকে। অঙ্কীয় দিকের বর্ণ রূপালী সাদাটে ও পৃষ্ঠ দিকের বর্ণ কালচে ধূসর। সারা দেহ মাঝারি আকৃতির আঁইশে আবৃত। আমাদের দেশের রুই জাতীয় মাছের মতো এরাও বর্ষা কালে প্রবাহমান নদীতে প্রজনন করে থাকে।  বিস্তৃতি চীনে সমতল ভূমির নদীর মাছ। এটি পৃথিবীর অনেক দেশেই নতুন প্রজাতির মাছ।  খাদ্য গ্রাসকার্প মাছ দৈনিক তার দেহের ওজনের  ৪০-৫০ শতাংশ পর্যন্ত ঘাস খেতে পারে। ঘাস ছাড়াও এই মাছ পুকুরের আগাছা, শৈবাল, তন্তু শেওলা, ঘাস, লতা-পাতা খেয়ে থাকে।  চাষ পদ্ধতি এই মাছটি মজুদ পুকুরে ২ থেকে ৩ শতকে ১০০ গ্রাম থেকে ২০০ গ্রাম সাইজের ১ টি করে পোনা মজুদ করলে ৬ মাসের মধ্যে ১ থেকে ১.৫ কেজি সাইজের হতে দেখা যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Shireman, J.V. and C.R. Smith (1983) Synopsis of biological data on the grass carp, Ctenopharyngodon idella (Cuvier and Valenciennes, 1884)., FAO Fish. Synop. No.135, 86 p. Weber, M. and L.F. De Beaufort (1916) The fishes of the Indo-Australian Archipelago. III. Ostariophysi: II Cyprinoidea Apodes, Synbranchi., Brill, Leiden, The Netherlands, 455 p. Kottelat, M., A.J. Whitten, S.N. Kartikasari and S. Wirjoatmodjo (1993) Freshwater fishes of Western Indonesia and Sulawesi = Ikan air tawar Indonesia Bagian Barat dan Sulawesi., Periplus Editions, Hong Kong. 344 p. Coker, G.A., C.B. Portt and C.K. Minns (2001) Morphological and ecological characteristics of Canadian freshwater fishes., Can. Manuscr. Rep. Fish. Aquat. Sci. No. 2554. 89p.  বিষয়শ্রেণী:চীনের মাছ বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:বাণিজ্যিক মাছ বিষয়শ্রেণী:চীনের স্বাদু পানির মাছ বিষয়শ্রেণী:তৃণভোজী মেরুদণ্ডী
জেহরা এশরাগী খোমেইনী () (জন্ম ১৯৬৪) একজন ইরানি কর্মী এবং প্রাক্তন সরকারি কর্মকর্তা। তিনি নারীবাদ এবং মানবাধিকারে বিশ্বাস করেন। তিনি নারীদের প্রতি বৈষম্যের একজন স্পষ্টভাষী সমালোচক। তাঁর বিদ্রোহী পিসি -জেহরা মোস্তফাভি খোমেইনীর নামে তাঁর নামকরণ করা হয়েছিল। ২০০৪ সালের সংসদ নির্বাচনে জেহরা এবং প্রায় দুই হাজার অন্যান্য সংস্কারবাদী প্রার্থীকে নির্বাচনে অংশ নিতে বাধা দেওয়া হয়েছিল।  প্রাথমিক জীবন এবং শিক্ষা এশরাগী ১৯৬৪ সালে জন্মগ্রহণ করেছিলেন। তিনি আয়াতুল্লাহ খোমেইনীর নাতনী। তিনি দর্শন বিষয়ের একজন স্নাতক।  দৃষ্টিভঙ্গী জেহরা বলেছেন যে ইরানের সংবিধানেই নারীর প্রতি বৈষম্যমূলক আচরণ অন্তর্ভুক্ত রয়েছে। ২০০৬ সালে চালু করা, নারীদের বিরুদ্ধে বৈষম্যমূলক আইন পরিবর্তনের জন্য এক মিলিয়ন স্বাক্ষর আবেদনের প্রকল্পে তিনি স্বাক্ষর করেছেন। জেহরা ইরানের নারীদের জন্য বাধ্যতামূলক পরিধান রীতি - নীতিও বিরোধিতা করেছেন।  জেহরা এশরাগী চান মাথায় স্কার্ফ পরা আর যেন বাধ্যতামূলক না হয়। তিনি বিশ্বাস করেন যে: "আমাদের সংবিধানে এখনও বলা আছে যে পুরুষ পরিবারের কর্তা এবং নারী একজন অনুগত স্ত্রী যিনি পরিবারের জন্য নিজেকে উৎসর্গ করেন। কিন্তু এখানে সমাজে পরিবর্তন হয়েছে, বিশেষ করে গত ১০ বছরে। আমি নিশ্চিত যে যদি আমার দাদু এখন এখানে থাকতেন, তিনি খুবই ভিন্ন ধারণা পোষণ করতেন।"  তিনি আরও বলেছিলেন, "আমার দাদুর অনুমোদিত সংবিধানে বলা হয়েছে যে কেবল একজন পুরুষই রাষ্ট্রপতি হতে পারেন ... আমরা 'পুরুষ' শব্দকে 'যে কেউ' এই শব্দে পরিবর্তিত করতে চাই। কিন্তু এখানে বৈষম্য শুধু সংবিধানে নেই। একজন নারী হিসেবে, যদি আমি দেশ ছাড়ার জন্য পাসপোর্ট পেতে চাই, অস্ত্রোপচার করাতে চাই, এমনকি প্রায় শ্বাস নিতে হলেও, আমার স্বামীর অনুমতি নিতে হবে।"  কর্মজীবন প্রেসিডেন্ট খাতামির অধীনে, জেহরা এশরাগী স্বরাষ্ট্র মন্ত্রণালয়ের যুব বিষয়ক দায়িত্বে নিযুক্ত ডেপুটির একজন উপদেষ্টা ছিলেন। তিনি ২০০৮ সালের সংসদ নির্বাচনে সংস্কারবাদী জোটের যুব সদর দপ্তরের প্রধানও ছিলেন।  ব্যক্তিগত জীবন ১৯৮৩ সালে, এসরাগী মোহাম্মদ রেজা খাতামিকে বিবাহ করেন। খাতামি হলেন ইসলামী ইরান পার্টিসিপেশন ফ্রন্টের প্রাক্তন প্রধান, এটি ইরানের প্রধান সংস্কারবাদী দল। এছাড়া তিনি প্রাক্তন রাষ্ট্রপতি মোহাম্মদ খাতামির ছোট ভাই। তাঁদের দুটি সন্তান আছে, একটি মেয়ে যার নাম ফতেমা এবং একটি ছেলে যার নাম আলি।  আরো দেখুন  ইরানে নারী  তথ্যসূত্র  বহিঃসংযোগ  Interview with Zahra Eshraghi, The New York Times, 2003  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি শিয়া মুসলিম বিষয়শ্রেণী:ইরানি নারীবাদী বিষয়শ্রেণী:ইরানি নারী অধিকার কর্মী বিষয়শ্রেণী:ইরানি মানবাধিকার কর্মী
সংযুক্ত আরব আমিরাত ফুটবল অ্যাসোসিয়েশন (, ; এছাড়াও সংক্ষেপে ইউএইএফএ নামে পরিচিত) হচ্ছে সংযুক্ত আরব আমিরাতের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর সংযুক্ত আরব আমিরাতের বৃহত্তম শহর দুবাইয়ে অবস্থিত।  এই সংস্থাটি সংযুক্ত আরব আমিরাতের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইউএই প্রো লীগ, ইউএই প্রেসিডেন্ট'স কাপ এবং ইউএই লীগ কাপের মতো প্রতিযোগিতার সকল কার্যক্রম পরিচালনা করে। বর্তমানে সংযুক্ত আরব আমিরাত ফুটবল অ্যাসোসিয়েশনের সভাপতির দায়িত্ব পালন করছেন শেখ রশিদ আল নুয়াইমি এবং সাধারণ সম্পাদকের দায়িত্ব পালন করছেন মুহাম্মদ আল ধাহেরি।  কর্মকর্তা   অবস্থান  নাম সভাপতি  শেখ রশিদ আল নুয়াইমি সহ-সভাপতি  আব্দুল্লাহ আল জুনাইবি সাধারণ সম্পাদক  মুহাম্মদ আল ধাহেরি কোষাধ্যক্ষ  হেশাম আলজারুনি গণমাধ্যম এবং যোগাযোগ পরিচালক  সালিম আল নাকবি প্রযুক্তিগত পরিচালক  মিচেল সাবলোন ফুটসাল সমন্বয়কারী   জাতীয় দলের কোচ (পুরুষ)  হোর্হে লুইস পিন্তো জাতীয় দলের কোচ (নারী)  হুরাইয়া আলতাহেরি রেফারি সমন্বয়কারী  আলি আলত্রাইফি  তথ্যসূত্র  বহিঃসংযোগ      ফিফা-এ সংযুক্ত আরব আমিরাত ফুটবল অ্যাসোসিয়েশন    এএফসি-এ সংযুক্ত আরব আমিরাত ফুটবল অ্যাসোসিয়েশন   বিষয়শ্রেণী:সংযুক্ত আরব আমিরাত ফুটবল অ্যাসোসিয়েশন বিষয়শ্রেণী:১৯৭১-এ সংযুক্ত আরব আমিরাত-এ প্রতিষ্ঠিত বিষয়শ্রেণী:১৯৭১-এ প্রতিষ্ঠিত ক্রীড়া সংস্থা বিষয়শ্রেণী:সংযুক্ত আরব আমিরাতের ক্রীড়া নিয়ন্ত্রণ সংস্থা বিষয়শ্রেণী:সংযুক্ত আরব আমিরাতের ফুটবল পরিচালনা পরিষদ বিষয়শ্রেণী:এএফসির সদস্য বিষয়শ্রেণী:সংযুক্ত আরব আমিরাতে ফুটবল বিষয়শ্রেণী:১৯৭১-এ সংযুক্ত আরব আমিরাতে প্রতিষ্ঠিত
thumb|250px|মানুষের শরীরের বিভিন্ন অঙ্গ-প্রত্যঙ্গের সম্মুখচিত্র  শরীর বলতে জীবিত প্রাণীকূল বিশেষত কোন ব্যক্তির শারীরিক কাঠামোকে বোঝায়। প্রায়শঃই এটি সক্ষমতা, বাহ্যিক আত্মপ্রকাশ, স্বাস্থ্য সংক্রান্ত এবং মৃত্যুর সাথে পারস্পরিক সম্পর্কযুক্ত। শরীর নিয়ে গবেষণাকর্ম শারীরবিদ্যা বা শারীরবৃত্ত নামে পরিচিত। প্রাণীদেহের একাংশ কিংবা সম্পূর্ণ অংশকেই শরীর হিসেবে চিহ্নিত করা হয়ে থাকে। এমন অনেক প্রাণী রয়েছে যেগুলো এককোষী থেকেই সম্পূর্ণ প্রাণীদেহের মর্যাদা উপভোগ করে। স্লাইম মোল্ড তেমনিই একটি এককোষী প্রাণী যা বৃষ্টিস্নাত বনাঞ্চলের স্যাঁতস্যাতে মেঝেতে বিশ্বের বিভিন্ন এলাকায় বাস করে। সে দৃষ্টিকোণে শরীর বলতে বহুকোষবিশিষ্ট প্রাণীর দেহকে বুঝায়।  মৃত ব্যক্তির শরীরকে শবদেহ বা ক্যাড্যাভার বলে। মেরুদণ্ডবিশিষ্ট প্রাণী এবং পোকামাকড়ের মৃতদেহকে কখনো কখনো গলিত পচামাংসবিশিষ্ট শরীর বা কারকেসেস নামে অভিহিত করা হয়। কর্তন বা জবাইকৃত প্রাণীর মৃত শরীরের উচ্ছিষ্ট অংশ ফেলে যা ব্যবহার করা হয় তা মাংস নামে পরিচিত।   মানবদেহ  মানবদেহে মাথা, ঘাড়, বক্ষ, বাহু, পা ইত্যাদি অঙ্গ-প্রত্যঙ্গ রয়েছে। এছাড়াও উরুসন্ধির অভ্যন্তরে জননক্রিয়া সংঘটিত হয়, যার মাধ্যমে নারী এবং পুরুষের মধ্যে পার্থক্য নির্দেশিত হয়। এছাড়াও, অগণিত অভ্যন্তরীণ দেহযন্ত্র - শ্বাসতন্ত্র, সংবহনতন্ত্র, কেন্দ্রীয় স্নায়ুতন্ত্র পদ্ধতি রয়েছে। বলা হয়ে থাকে যে, মানব শরীর সবচেয়ে বেশি ও জটিল যন্ত্রের অধিকারী। মানুষের শরীর নিয়ে পড়াশোনা এবং কর্মকাণ্ড পরিচালনাকে যথাক্রমে এনাটমী বা শব-ব্যবচ্ছেদবিদ্যা এবং ফিজিওলজি বা শারীরবিদ্যা বলে।  শরীরবৃত্ত বলতে মূলতঃ মানুষের শারীরিক কাঠামোকে বুঝায়। মানব শরীরের বিভিন্ন অংশকে ঘিরে শিক্ষা-প্রতিষ্ঠানে বিশেষতঃ চিকিৎসাবিজ্ঞানের বিভিন্ন শাখা, অনুষদে গবেষণা, পর্যবেক্ষণ ও অনুসন্ধান কার্যক্রম পরিচালনা করা হয়।  জড়বাদী দার্শনিকগণ মনে করেন যে, মানুষের মনের প্রবৃত্তির কোন কিছুই শরীর থেকে ভিন্ন নয়। বরং, মানুষের মস্তিষ্ক থেকে উদ্ভূত শারীরবৃত্তিক কর্মকাণ্ডের মাধ্যমে মন গড়ে উঠে।    ভিন্ন ব্যবহার  শরীর শব্দটি কখনোবা অন্য অর্থে ব্যবহার করা হয়। যেমনঃ জলের শরীর হিসেবে রয়েছে হ্রদ।   তথ্যসূত্র   বিষয়শ্রেণী:জন্ম বিষয়শ্রেণী:মৃত্যু বিষয়শ্রেণী:নীতিশাস্ত্র সম্বন্ধীয় বিষয়শ্রেণী:অঙ্গসংস্থান
বিড়লা মন্দির হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি মন্দির। এটি বালিগঞ্জ অঞ্চলে আশুতোষ চৌধুরী রোডে অবস্থিত। শিল্পপতি বিড়লা পরিবার এই মন্দিরটি নির্মাণ করেছিলেন। জন্মাষ্টমী এই মন্দিরে মহাসমারোহে পালিত হয়।  ইতিহাস এই মন্দিরের নির্মাণকাজ শুরু হয় ১৯৭০ সালে। নির্মাণকাজ সম্পূর্ণ হতে ২৬ বছর সময় লেগেছিল। সোমপুরা ব্রাহ্মণ সম্প্রদায় এই মন্দিরের নির্মাণকাজ তদারক করেছিল।No deadline for these craftsmen Swati Mathur, TNN, Dec 6, 2012  ১৯৯৮ সালের ২১ ফেব্রুয়ারি স্বামী চিদানন্দ এই মন্দিরের প্রাণপ্রতিষ্ঠা করেন। সেই দিনই মন্দিরটি উদ্বোধন করেন করণ সিং।  মন্দির ৪৪ কাঠা জমির উপর গঠিত এই মন্দিরটি ভুবনেশ্বরের লিঙ্গরাজ মন্দিরের আদলে নির্মিত। মন্দিরে রাজস্থানি মন্দির স্থাপত্যের কিছু বৈশিষ্ট্যও লক্ষিত হয়। মন্দিরের গায়ে ভগবদ্গীতা গ্রন্থের দৃশ্যাবলি চিত্রিত রয়েছে। মন্দিরের নকশা প্রস্তুত করেছিলেন স্থপতি নমি বসু। প্রধান মন্দিরে কৃষ্ণ ও রাধার মূর্তি রয়েছে। বাঁ দিকের শিখরে দুর্গার মূর্তি রয়েছে। ডান দিকের শিখরে রয়েছে ধ্যানমগ্ন শিবের মূর্তি।  আরোও দেখুন কলকাতার পর্যটন কেন্দ্র  তথ্যসূত্র  বহিঃসংযোগ  বিষয়শ্রেণী:কলকাতার পর্যটন কেন্দ্র বিষয়শ্রেণী:কলকাতার হিন্দু মন্দির বিষয়শ্রেণী:২০শ শতাব্দীর হিন্দু মন্দির বিষয়শ্রেণী:কলকাতার দর্শনীয় স্থান
থাম্ব|পর্যায় সারণিতে উপাদানগুলির জারণের অবস্থা জারণ অবস্থা বা জারণ সংখ্যা হলো একটি  রাসায়নিক যৌগের মধ্যে থাকা কোনো পরমাণুর জারিত অথবা বিজারিত অবস্থা নির্দেশকারী সংখ্যা। সাধারণ বা মুক্ত অবস্থায় কোনো পরমাণুর জারণ সংখ্যা শূন্য থাকে। তত্ত্বগতভাবে, কোনো পরমাণু যদি পুরোপুরি আয়নীয় যৌগ তৈরি করে, তবে সেই পরমানুতে মোট যে পরিমাণ আধানের পরিবর্তণ হবে সেটাই ওই যৌগে উক্ত পরমানুটির জারণ সংখ্যা।  যৌগের ওপর নির্ভর করে জারণ সংখ্যা ধনাত্বক, শূন্য অথবা ঋণাত্বক হতে পারে।   ব্যুত্পত্তি  "জারণ" শব্দটি বিজ্ঞানী ল্যাভয়সিয়ের অক্সিজেনের সাথে যুক্ত হওয়া বোঝাতে সর্বপ্রথম ব্যবহার করেন। পরবর্তীকালে, যে কোনো মৌল বা যৌগ থেকে ইলেকট্রন বেরিয়ে গেলে সেই প্রক্রিয়াকে জারণ বলে ধরা হয়।   মান  জারণ সংখ্যা সাধারণত পূর্ণ সংখ্যা হলেও, বিশেষ ক্ষেত্রে জারণ সংখ্যা ভগ্নাংশও হতে পারে; যেমনঃ ম্যাগনেটাইট (Fe3O4) যৌগে লৌহের জারণ সংখ্যা ৮/৩।   বিক্রিয়ার নামকরণ  কোনো রাসায়নিক বিক্রিয়ায় মৌলিক পদার্থের জারণ সংখ্যা বেড়ে গেলে সেই বিক্রিয়াকে জারণ বিক্রিয়া বলা হয়; অপরদিকে, জারণ সংখ্যা কমলে সেই বিক্রিয়াকে বিজারণ বলা হয়। যে কোনো রাসায়নিক প্রক্রিয়ায় জারণ - বিজারণ একই সাথে ঘটে থাকে। একটি মৌল জারিত হলে অন্য কোনো মৌল বিজারিত হয়।   তথ্যসূত্র   বিষয়শ্রেণী:রসায়ন বিষয়শ্রেণী:রাসায়নিক বন্ধন বিষয়শ্রেণী:রাসায়নিক নামকরণ বিষয়শ্রেণী:রাসায়নিক ধর্ম
ডান|থাম্ব|267x267পিক্সেল| সান ফ্রান্সিসকোতে এক মহিলা বিক্রয়কর্মী  স্ট্রিট শিট ক্যালিফোর্নিয়ার সান ফ্রান্সিসকোতে প্রকাশিত ও বিক্রি হওয়া একটি পথ পত্রিকা, যা শহরের গৃহহীন মানুষের সমস্যা এবং দারিদ্র্য ও আবাসন সম্পর্কিত বিষয়গুলিতে আলোকপাত করে। ১৯৮৯ সালে প্রতিষ্ঠিত এই পত্রিকা। এটি যুক্তরাষ্ট্রের দ্বিতীয় পথ পত্রিকা। প্রথমটি স্ট্রিট নিউজ। বর্তমানে পত্রিকাটির মাসিক প্রচলন ৩২,০০০ অনুলিপি।   মিলিয়নতম সংখ্যা ১৯৯৩ সালে বিক্রি হয়েছিল।    গ্রহণযোগ্যতা  পথ পত্রিকা নিয়ে আলোচনা করার সময়, ড্যানিয়েল টর্ক "গৃহহীন ব্যক্তির প্রতিবাদ এবং সমালোচনার প্রশস্ত প্ল্যাটফর্ম দেওয়ার" একমাত্র পত্রিকা হিসাবে স্ট্রিট শীট -কে স্বীকৃতি দেয়।  গৃহহীনদের ক্ষমতায়নের উপায় হিসাবে কাগজ বিতরণ প্রত্যেকে গ্রহণ করে না। সমালোচকরা দাবি করেছেন যে, কাগজে ব্যবহৃত ভাষা অত্যধিক সংবেদনশীল এবং বিক্রেতাদের কাজের ধরন বিক্রয়কর্মীদের গৃহহীনতার ছক মেনে চলতে বাধ্য করে। Kurt Lindemann (2006) A Tough Sell: Stigma as Souvenir in the Contested Performances of San Francisco's Homeless Street Sheet Vendors, Text and Performance Quarterly, 27:1, 41-57, DOI: 10.1080/10462930601046012    আরো দেখুন   পথ পত্রিকারগুলির তালিকা    তথ্যসূত্র       বহিঃসংযোগ   স্ট্রিট শিট পত্রিকার ওয়েবসাইট   প্রাক্তন স্ট্রিট শিট সম্পাদক চান্স মার্টিনের প্রোফাইল   বিষয়শ্রেণী:পথ পত্রিকা বিষয়শ্রেণী:সান ফ্রান্সিস্কোর সংবাদপত্র
সেলবরষ ইউনিয়ন বাংলাদেশের সিলেট বিভাগের সুনামগঞ্জ জেলার ধর্মপাশা উপজেলার অন্তর্গত একটি ইউনিয়ন।   অবস্থান ও সীমানা  পূ‌র্বে ধর্মপাশা ইউনিয়ন     ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান (১)বাদশাগঞ্জ সরকারি উচ্চ বিদ্যালয়। (২)বাদশাগঞ্জ বালিকা উচ্চ বিদ্যালয়। (৩)বাদশাগঞ্জ ডিগ্রী কলেজ। (৪)বৌলাম সরকারি প্রাথমিক বিদ্যালয়। (৫)ভাটাপাড়া সরকারি প্রাথমিক বিদ্যালয়। (৬)সলপ সরকারি প্রাথমিক বিদ্যালয়। (৭)গাবী সরকারি প্রাথমিক বিদ্যালয় (৮)(সৈয়দপুর সরকা‌রি প্রাথ‌মিক বিদ‌্যালয়)(৯)  ৯  গাভী গ্যাস ফিল্ড    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- গোলাম ফরিদ খোকা  চেয়ারম্যানগণের তালিকা   আরও দেখুন    তথ্যসূত্র   বিষয়শ্রেণী:ধর্মপাশা উপজেলার ইউনিয়ন
ক্রিস্টোফার মাইকেল ব্যারিওস জুনিয়র (January জানুয়ারি, ২০০১-November নভেম্বর, ২০১)) ছিলেন ১ 17 বছর বয়সী আমেরিকান ছেলে, যিনি Geor নভেম্বর, ২০১ on তারিখে জর্জিয়ার ব্রান্সউইকে ধর্ষিত হয়ে খুন হন। তার লাশ ১৫ নভেম্বর, ২০১ on তারিখে আবিষ্কৃত হয় , যেখানে তিনি নিখোঁজ হয়েছিলেন তার মাত্র কয়েক মাইল দূরে।    তথ্যসূত্র   বিষয়শ্রেণী:২০০১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:শিশুদের প্রতি সহিংসতা বিষয়শ্রেণী:বালকদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:খুনের শিকার পুরুষ বিষয়শ্রেণী:খুন হওয়া মার্কিন শিশু